CELEX: 22014D0187
Language: sl
Date: 2014-09-25 00:00:00
Title: Sklep Skupnega odbora EGP št. 187/2014 z dne 25. septembra 2014 o spremembi Priloge IV (Energetika) k Sporazumu EGP [2015/1255]

30.7.2015   
            
            
               SL
            
            
               Uradni list Evropske unije
            
            
               L 202/38
            
         SKLEP SKUPNEGA ODBORA EGP
   št. 187/2014
   z dne 25. septembra 2014
   o spremembi Priloge IV (Energetika) k Sporazumu EGP [2015/1255]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo (EU) št. 174/2013 Evropskega parlamenta in Sveta z dne 5. februarja 2013 o spremembi Uredbe (ES) št. 106/2008 o programu Skupnosti za označevanje energetske učinkovitosti pisarniške opreme (1) je treba vključiti v Sporazum EGP.
            
         
               (2)
            
            
               Prilogo IV k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 30 (Uredba (ES) št. 106/2008 Evropskega parlamenta in Sveta) Priloge IV k Sporazumu EGP se nadomesti z naslednjim:
   „32008 R 0106: Uredba (ES) št. 106/2008 Evropskega parlamenta in Sveta z dne 15. januarja 2008 o programu Unije za označevanje energetske učinkovitosti pisarniške opreme (UL L 39, 13.2.2008, str. 1), kakor jo spreminja:
   
               —
            
            
               
                  32013 R 0174: Uredba (EU) št. 174/2013 Evropskega parlamenta in Sveta z dne 5. februarja 2013 (UL L 63, 6.3.2013, str. 1).
            
         Za namene Sporazuma EGP se določbe Uredbe uporabljajo z naslednjimi prilagoditvami:
   
               (a)
            
            
               Za vsako sklicevanje na Sporazum med vlado Združenih držav Amerike in Evropsko unijo o usklajevanju programov za označevanje energetske učinkovitosti pisarniške opreme se šteje, da vključuje sklicevanje na izmenjavo pisem med Agencijo ZDA za varstvo okolja in Ministrstvom za nafto in energetiko na Norveškem, Ministrstvom za industrijo in inovacije na Islandiji ter Uradom za gospodarske zadeve v Lihtenštajnu, razen v členu 11, v katerem pomeni sklicevanje na navedeni sporazum.
            
         
               (b)
            
            
               V členu 4(5) se besede ‚Unijo in tretjimi državami‘ glasijo ‚Unijo ali državami Efte na eni strani in tretjimi državami na drugi strani‘. Besede ‚Komisija ali države članice preskusijo‘ se glasijo ‚Komisija ali države članice ali države Efte v okviru svojih pristojnosti preskusijo‘.
            
         
               (c)
            
            
               V členu 12(3) se izraz ‚Komisija zagotovi‘ v prvem stavku glasi ‚Države Efte in Komisija v okviru svojih pristojnosti zagotovijo‘.
            
         
               (d)
            
            
               Člen 13 se ne uporablja.“
            
         Člen 2
   Besedilo Uredbe (EU) št. 174/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 26. septembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (2).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 25. septembra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 63, 6.3.2013, str. 1.
   
      (2)  Navedena ni nobena ustavna zahteva.